OpenLLM-France/wikimedia huggingface dataset:
# Alsaziako dukerria

Alsaziako dukerria VII. mendean merovingiar leinuaren errege frankoek sortutako entitatea izan zen Austrasiako erresumaren zati bat zena. Pagus Alsatiae izeneko eskualdeak mendebaldean Rhin ibaia eta Vosges mendiak zituen; ekialdean, alamanak; eta hego-mendebaldean, burgundiarrak.
Karolingiarrek, VIII. mendeko erdialdean, dukerria indargabetu bazuten ere, IX eta X. mendeetan ducatum Elisatium izenaz ezaguturiko eskualdeak Suabia konderria sortuko zuen, gero Germaniako Erromatar Inperio Santua osatuko zuena. Egun Rhin Beherea eta Rhin Garaia Frantziako departamenduak osatzen ditu.

## Alsaziako dukeen zerrenda

| 630-640 | Gundoino |
| 662 | Bonifazio |
| 662-683 | Adalriko edo Eticho |
| 683-723 | Adalberto |
| 723-742 | Liutfrido |
| 867–885 | Hugo Alsaziakoa. |
| 999 | Udo Alsaziakoa. |

## Bibliografia

* Lewis, Archibald R, "The Dukes in the Regnum Francorum, A.D. 550-751". Speculum, LI. Lib., 3. zbk, 1976ko uztaila. 381–410. orr.
* Hans J. Hummer, Wayne State University, "Politics and Power in Early Medieval Europe: Alsace and the Frankish Realm, 600–1000". Cambridge Studies in Medieval Life and Thought: Fourth Series (No. 65). 2005. (ISBN 9780511138225 | ISBN 0511138229)

## Ikus, gainera

* Alsazia

## Kanpo estekak

* Datuak: Q95950649
# Alien Nation

Alien nation (euskaraz Alien nazioa) 1988ko Graham Baker estatubatuar zinema zuzendariaren zientzia-fikziozko filma bat da. James Caan, Mandy Patinkin eta Terence Stamp aktoreek antzeztu zuten.
Filmak izandako arrakastari esker izenburuko Alien nation (1989-1990) telesaila estreinatu zen, bai eta komikiak eta eleberri bat ere. Hainbat jarraipen ere izan ditu: Alien Nation: Dark Horizon (1994), Alien Nation: Body and Soul (1995), Alien Nation: Millennium (1996), Alien Nation: The Enemy Within (1996) eta Alien Nation: The Udara Legacy (ez zen filmatzetik amaitu).

## Argumentua

Oharra: Atal honek istorio osoa edo amaiera argitzen du.
Etorkizun hurbil batean, estralurtarrez beteriko espaziontzi bat, berez beste estralurtar arraza baten esklabo izandako askatua, Lurrera iritsi eta 300.000 bisitariak gizakien artean integratu eta haien jarduera, lanbide eta bizimodu berberak bizitzen hasiko dira. Los Angeles hirian estralurtarreek lankidea (Roger Aaron Brown) erail zioten poliziako detektibe gizaki batek (James Caan) lankide berri gisa estralurtar bat (Mandy Patinkin) izango du, hain zuzen ere, hiri hartan polizia izatea lortu duen lehenbiziko estralurtarra. Hasiera batean detektibeak estralurtarrekin izandako eskermentu txarra dela eta bere lankide berria ez du oso gogoko izango, nahiz eta estralurtar poliziak detektibe gizakiarekin ongi eramateko ahalagin guztiak egin.

## Aktoreak

* James Caan: Matthew Sykes detektibea
* Mandy Patinkin: Samuel 'George' Francisco detektibea
* Terence Stamp: William Harcourt
* Kevyn Major Howard: Rudyard Kipling
* Leslie Bevis: Cassandra
* Peter Jason: Fedorchuk
* Conrad Dunn: Quint
* Jeff Kober: Joshua Strader
* Roger Aaron Brown: Bill Tuggle detektibea
* Tony Simotes: Wiltey
* Michael David Simms: gizaki droga-saltzailea
* Ed Krieger: estralurtar droga-saltzailea
* Tony Perez: Alterez
* Brian Thompson: Trent Porter
* Francis X. McCarthy: Warner kapitaina

## Kanpo estekak

* Alien Nation filmaren IMDBko fitxa irakurgai (Ingelesez)
* Datuak: Q2346766
# Aliens vs. Predator: Requiem

Aliens vs. Predator: Requiem, Alien vs. Predator 2 edo AVPR, 2007ko Strause anaiek zuzendutako zientzia fikzio eta beldurrezko film bat da. Gidoia Shane Salernok idatzi zuen. Steven Pasquale, Reiko Aylesworth, John Ortiz, Johnny Lewis eta Ariel Gade aktoreek antzeztu zuten.
Alien eta Predator film frankizien gurutzaketa da. Alien vs. Predator (2004) filmaren jarraipena da.

## Argumentua

Oharra: Atal honek istorio osoa edo amaiera argitzen du.
Predator espaziontzi esploratzaile batek Lurraren aurka jo eta AEBetako Colorado estatuko herri batean agertuko da.Bertan doazen Alienak ihes egin eta bat ez beste gainontzeko Predatorrak hilko dituzte. Orain, bizirik gelditu den azken Predatorrak Alien guztiak hil beharko ditu, bai eta aurreko filmean sortua izan zen Pred-Alien beldurgarria ere. Bitartean, herriko biztanleak bi estralurtar arraza mitikoen arteko borrokaren erdian topatu eta alfer-alferrik atzemanak izaten ari dira.

## Aktoreak

* Steven Pasquale: Dallas Howard
* Reiko Aylesworth: Kelly O'Brien
* John Ortiz: Edward "Eddie" Morales
* Johnny Lewis: Richard "Ricky" Howard
* Sam Trammell: Timothy "Tim" O'Brien
* Ariel Gade: Molly O'Brien
* Robert Joy: Stevens kolonela
* Kristen Hager: Jesse
* David Paetkau: Dale Collins
* Matt Ward: Mark
* Michal Suchánek: Nick
* David Hornsby: Drew
* Gina Holden: Carrie
* Chelah Horsdal: Darcy
* Chris William Martin: Ray komisaria
* James Chutter: Joe komisaria
* Tim Henry: Lennon doktorea
* Tom McBeath: Karl
* Ty Olsson: Nathan
* Rainbow Sun Francks: Earl
* Francoise Yip: Yutani jauna
* Ian Whyte: Predator, "Wolf"
* Tom Woodruff, Jr.: Aliens eta Predalien
* Bobby "Slim" Jones: Predator, "Bull'
* Ian Feuer: Predator gehigarria

## Kanpo estekak

* IMDBko fitxa irakurgai (Ingelesez)
* Datuak: Q650076
# Alien (argipena)

Alien hitzak adiera zenbait ditu:
* alien edo estralurtarra;
* Alien, 1979ko Ridley Scotten filma;
* Alien, Linuxeko aplkazio bat.
# Alienazio

Alienazioa gizabanakoak inguruarekiko berezko harreman, lotura, atxikimendu, ahalmen eta erreferentziak galdu egiten dituen egoera da. Bereziki, ingurune batek dakarren isolamenduari eta gizabanakoarentzat duen baliagarritasun ezari egiten dio erreferentzia, hala nola indarreango sistema sozioekonomikoarekin eta erlijioarekin loturik.

## Kanpo estekak

* Alienazioa, Gizapedian.
* Datuak: Q545825
# Alien 3

Alien 3 edota ALIEN$^3$ 1992ko David Fincher estatubatuar zinema zuzendariak zuzendutako beldurrezko eta zientzia-fikziozko film bat da. Sigourney Weaver, Ellen Ripley, Charles Dance, Charles S. Dutton eta Lance Henriksen aktoreek antzeztu zuten.
Alien (1979) eta Aliens (1986) filmeen jarraipena da, era berean Alien: Resurrection (1997) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
EStralurtar planeta batetik Newt eta Bishopekin (Danielle Edmond eta Lance Henriksen) batera ihes egitea lortu ondoren, Ellen Ripley (Sigourney Weaver) tenientea Sulaco espaziontazian halabeharrez Fiorna 161era iritsiko da, espazioaren azken muturrean dagoen espetxe galaktikoa, bertako preso arriskutsuak bere kaxara abandonatuak daude.

## Aktoreak

* Sigourney Weaver: Ellen Ripley
* Charles S. Dutton: Dillon
* Charles Dance: Jonathan Clemens
* Brian Glover: Harold Andrews
* Ralph Brown: Aaron
* Paul McGann: Golic
* Danny Webb: Morse
* Pete Postlethwaite: David
* Lance Henriksen: Michael Bishop
* Tom Woodruff: Alien
* Peter Guinness: Gregor
* Holt McCallany: Junior
* Danielle Edmond: Rebecca "Newt" Jorden
* Beste presoak Clive Mantle (William), Leon Herbert (Boggs), Christopher Fairbank (Murphy), Phil Davis (Kevin), Niall Buggy (Eric), Christopher John Fields (Rains), Vincenzo Nicoli (Jude), Deobia Oparei (Arthur) eta Carl Chase (Frank).

## Kanpo estekak

* Alien 3 filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q108543
* Multimedia: Alien 3 / Q108543
# Alien vs. Predator

Alien vs. Predator, 2004ko Paul W. S. Anderson ingeles zinema zuzendari eta gidoilariak zuzendu eta idatzitako zientzia-fikzio eta beldurrezko film bat da. Sanaa Lathan, Lance Henriksen, Raoul Bova, Ewen Bremner, Colin Salmon, Tommy Flanagan, Agathe de La Boulaye, Carsten Norgaard eta Sam Troughton aktoreek antzeztu zuten.
Alien (1979) eta Predator (1987) film ospetsuek hasitako bi film sail edo frankizien gurutzaketa da, 1989ko Aliens Versus Predator komikian oinarrituz. 2007an Aliens vs. Predator: Requiem jarraipena izan zuen.

## Argumentua

Oharra: Atal honek istorio osoa edo amaiera argitzen du.
Antartikan lurpean antzinako piramide bat topatu berri izanak, zientzialariez eta abenturazaleez osatutako talde bat bertaratuaraziko du. Bertan aurkikuntza beldurgarri bat egingo dute: bi estralurtar arraza bortitz eta gupidagabe elkarren arteko azken borroka burutzen ari diren gudulekua baita. Irabazlea nor suertatuko den berdin dio... denok galduko baidugu.

## Aktoreak

* Sanaa Lathan - Alexa Woods
* Lance Henriksen - Charles Bishop Weyland
* Raoul Bova - Sebastian De Rosa
* Ewen Bremner - Graeme Miller
* Colin Salmon - Maxwell "Max" Stafford
* Tommy Flanagan - Mark Verheiden
* Joseph Rye - Joe Connors
* Agathe de La Boulaye - Adele Rousseau
* Carsten Norgaard - Rustin Quinn
* Liz May Brice - Selene
* Glenn Conroy - Teknikaria
* Karima Adebibe - Sakrifikatutako anderea
* Sam Troughton - Thomas "Tom" Parkes
* Ian Whyte - Depretator, Chopper eta Celtic
* Tom Woodruff, Jr. - Alien, "Grid"
* Petr Jákl - Stone
* Pavel Bezdek - Bass
* Kieran Bew - Klaus
* Carsten Voigt - Mikkel
* Jan Filipensky - Boris
* Adrian Bouchet - Sven
* Eoin McCarthy - Karl
* Andy Lucas - Juan Ramirez

## Kanpo estekak

* IMDBko fitxa ikusgai (Ingelesez)
* Datuak: Q155163
* Multimedia: Alien vs. Predator (film) / Q155163
# Aliens

Aliens 1986ko James Cameron kanadar zinema zuzendariak zuzendutako zientzia-fikziozko eta beldurrezko filma da. Sigourney Weaver, Michael Biehn, Lance Henriksen, Carrie Henn, Bill Paxton eta Paul Reiser aktoreek antzeztu zuten.
1979ko Alien film ospetsuaren jarraipena da. Ondoren beste hainbat jarraipen izan ditu: Alien 3 (1992), Alien Resurrection (1997), Alien vs. Predator (2004), Aliens vs. Predator: Requiem (2007), Prometheus (2012) eta Prometheus 2 (2016).
Zazpi Oscar Sarietarako izendapenak jaso zituen eta bi irabazi: Soinu edizio onenaren Oscar Saria (Don Sharpe) eta Efektu berezi onenen Oscar Saria (Robert Skotak, Stan Winston, John Richardson eta Suzanne Benson).

## Argumentua

Oharra: Atal honek istorio osoa edo amaiera argitzen du.
Alien izaki perfektua da, bere nagusitasun fisikoa oldarkortasunaren pare duen makina hiltzailea. Iraganean, Ripley ofiziala (Sigourney Weaver) eta “Nostromo” espaziontziko eskifaia izaki izugarri horri aurre egin beharrean topatu zen, baina sarraski horretan Ripleyk bakarrik bizirautea lortu zuen. Espazioan zehar 57 urtez lozorroan bidaiatu ondoren, Ripley erreskatatu dute. Denbora horretan zehar, Alienen planeta kolonizatu da baina, bat batean, koloniarekin harremana eten denez, zer jazo den jakiteko, Lurretik Ripley buru duten espazio marine taldea bidali da. Bertan, milaka izaki beldurgarri zain dituzte. Alien birsortu egin da eta borroka Gizateriaren biziraupenaren aldekoa da.

## Aktoreak

* Sigourney Weaver: Ellen Ripley
* Carrie Henn: Rebecca 'Newt' Jorden
* Michael Biehn: Dwayne Hicks kaporala
* Lance Henriksen: Bishop
* Paul Reiser: Carter Burke
* Bill Paxton: Hudson soldadu soila
* William Hope: Gorman tenientea
* Jenette Goldstein: Vasquezvsoldadu soila
* Al Matthews: Apone sarjentua
* Mark Rolston: Drake soldadu soila
* Ricco Ross: Frost soldadu soila

## Kanpo lotura

* Aliens filmaren IMDBko fitxa irakurgai (Ingelesez)

## Kanpo estekak

* Datuak: Q104814
* Multimedia: Aliens (film) / Q104814
# Alien: Resurrection

Alien: Resurrection (euskaraz Alien: Berpizkundea) 1997ko Jean-Pierre Jeunet frantziar zinema zuzendariak zuzendutako beldurrezko eta zientzia fikziozko film bat da. Sigourney Weaver, Winona Ryder, Ron Perlman, Dan Hedaya, J. E. Freeman, Brad Dourif eta Michael Wincott aktoreek antzeztu zuten.
Alien (1979), Aliens (1986) eta Alien 3 (1992) filmeen jarraipena da.

## Argumentua

Oharra: Atal honek istorio osoa edo amaiera argitzen du.
Bere heriotza jazo eta berrehun urtetara, klonazio teknika aurreratuei esker Ripley (Sigourney Weaver) berpiztea lortu dute. Baina, prozesu horretan zehar, Ripleyren ADNa Alien Erreginarenarekin nahastu da, hortaz Ripleyk estralurtar hilgarriaren zenbait ezaugarri bere baitan garatzen hasiko da.

## Aktoreak

* Sigourney Weaver: Ellen Ripley
* Dan Hedaya: Perez jenerala
* J. E. Freeman: Wren doktorea
* Brad Dourif: Gediman doktorea
* Carolyn Campbell: Williamson doktorea
* David St. James: Sprague doktorea
* Raymond Cruz: DiStephano
* Michael Wincott: Frank Elgyn
* Kim Flowers: Sabra Hillard
* Gary Dourdan: Christie
* Ron Perlman: Johner
* Dominique Pinon: Vriess
* Winona Ryder: Annalee Call
* Leland Orser: Purvis
* Tom Woodruff, Jr.: Alien

## Kanpo estekak

* Alien: Resurrection filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q458314
* Multimedia: Alien Resurrection / Q458314
# Alien (filma)

Alien 1979ko Ridley Scott ingeles zinema zuzendariak zuzendutako zientzia-fikziozko eta beldurrezko filma da. Aktore nagusiak hauek izan ziren: Tom Skerritt, Sigourney Weaver, Veronica Cartwright, Harry Dean Stanton, John Hurt, Ian Holm eta Yaphet Kotto.
H. R. Giger suitzar artistak Alien izakia nahiz filmaren giroko kokalekua diseinatu eta giro berezi eta beldurgarria eman zion.
Nazioartean, sekulako arrakasta izan zuen eta zientzia-fikziozko eta beldurrezko zineman kultuzko film bilakatu. Ondoren hainbat jarraipen izan ditu: Aliens (1986), Alien 3 (1992) eta Alien Resurrection (1997); gainera Predator filmeko izakia eta Alien izakiaren arteko borroka islatzen zuten beste bi film ere egin ziren, Alien vs. Predator (2004) eta Aliens vs. Predator: Requiem (2007).
2012ko maiatzaren 30an haren aurrekari Prometheus estreinatu zen.

## Argumentua

Nostromo espaziontzia Lurrerako itzulera bidaian doala, eskifaiako zazpi bidaiariak euren loalditik esnatu dira. Espaziontziko Ama ordenagailu zentralak planeta batetik datorren izaki bizidun ezezagun baten transmisio misteriotsu bat sumatu du. Espaziontzia komunikazio horren jatorria ikertzeko, planeta ezezagun hartara zuzendu da.

## Aktoreak

* Bolaji Badejo: Alien izaki estralurtarra.
* Sigourney Weaver: Ellen Ripley ofizialordea.
* Veronica Cartwright: Lambert, espaziontziko laguntzaile nagusia.
* Ian Holm: Ash, ofizial zientzialaria (gerora androidea dela jakinarazi da).
* John Hurt: Kane, espaziontziko ofiziala.
* Yaphet Kotto: Parker, ingeniari nagusia.
* Tom Skerritt: Dallas, Nostromo espaziontziko kapitaina.
* Harry Dean Stanton: Brett, ingeniari teknikoa.
* Sigourney Weaver.
* John Hurt.
* Ian Holm.
* Tom Skerritt.
* Veronica Cartwright.

## Kanpo estekak

* Alien filmaren IMDBko fitxa irakurgai. (Ingelesez)
* Datuak: Q103569
* Multimedia: Alien (film) / Q103569
# Anacardiaceae

Anakardiazeoak (Anacardiaceae) Sapindales ordenako landare angiospermoen familia bat dira. 500 bat espezie ditu, 72 generotan banatuak, eta espezie batzuek garrantzia ekonomikoa dute. Familia honetako espezieetatik ateratzen dira, adibidez, anakardoa, mangoa eta marula. Pistacia generoa ere (pistatxoak ematen dituen espezieak, adibidez) familia honetan sailkatzen da gaur egun, batzuetan berezko familia batean (Pistaciaciae) sailkatu izan bada ere.
Zuhaitzak edo zuhaixkak dira, eta eskualde bero eta epeletan bizi dira, hala nola eskualde mediterraneoetan eta tropikaletan.

## Generoak

* Actinocheita
* Anacardium
* Androtium
* Antrocaryon
* Apterokarpos
* Astronium
* Baronia
* Bonetiella
* Bouea
* Buchanania
* Campnosperma
* Cardenasiodendron
* Choerospondias
* Comocladia
* Cotinus
* Cyrtocarpa
* Dracontomelon
* Drimycarpus
* Ebandoua
* Euleria
* Euroschinus
* Faguetia
* Fegimanra
* Gluta
* Haematostaphis
* Haplorhus
* Harpephyllum
* Heeria
* Holigarna
* Koordersiodendron
* Lannea
* Laurophyllus
* Lithrea
* Loxopterigium
* Loxostylis
* Mangifera
* Mauria
* Melanochyla
* Metopium
* Micronychia
* Montagueia
* Mosquitoxylum
* Nothopegia
* Ochoterenaea
* Operculicarya
* Ozoroa
* Pachycormus
* Parishia
* Pegia
* Pentaspadon
* Pistacia
* Pleiogynium
* Poupartia
* Protorhus
* Pseudoprotorhus
* Pseudosmodingium
* Pseudospondias
* Rhodosphaera
* Rhus
* Schinopsis
* Schinus
* Sclerocarya
* Semecarpus
* Smodingium
* Solenocarpus
* Sorindeia
* Spondias
* Swintonia
* Tapirira
* Thyrsodium
* Toxicodendron
* Trichoscypha

## Erreferentziak

* ↑ Tingshuang Yi, Jun Wen, Avi Golan-Goldhirsh & Dan E. Parfitt. (2008). «Phylogenetics and reticulate evolution in Pistacia (Anacardiaceae)» American Journal of Botany 95 (2): 241–251. doi:10.3732/ajb.95.2.241. PMID 21632348..

## Kanpo estekak

* Tree of Life: Anacardiaceae
* Anacardiaceae and Burseraceae research
* Anacardiaceae in Topwalks
* Anacardiaceae in L. Watson and M.J. Dallwitz (1992 onwards). The families of flowering plants.
* Family Anacardiaceae - Loreak Israelen
* Anacardiaceae Txilen, Chileflora]
* https://web.archive.org/web/20060428185908/http://132.236.163.181/index.html Landare-sistematika
# Anacleto, isileko agente

Anacleto, agente secreto, euskaraz Anacleto, isileko agente 1964an Manuel Vázquez Gallegok sortutako komiki-sail ospetsua zen. Sortzaileak Editorial Bruguerako aldizkarietarako egin zuen saila eta protagonista Anacleto izeneko pertsonaia zen. Ziurraski Vázquezek egindako komiki-sail ezagunena da. Pertsonaiaren lehenengo agerpena Pulgarcito aldizkarian izan zen, haren 1753. zenbakian. Ondoren, Bruguera argitaletxearen beste aldizkarietan ere agertuko zen: Din Dan, El DDT, Gran Pulgarcito, Super Pulgarcito eta Mortadelo.

## Gertakizunak

Komiki-sail hau garaian oso modan zegoen espioien generoaren parodia izan zen. Batzuen ustez, Anacletoren eredua James Bond izan zitekeen baina Vázquezek berak onartu zuen haren jatorrizko eredua Maxwell Smart izan zela; Smart telebistako umorezko telefilm baten protagonista zen, Get Smart alegia.
Anacleto gizon gaztea da, ile beltzekoa, sudur kopeta-ile luzekoa. Beti jantzi beltzez jantzita eta kolore bereko tximeletaz, alkadora zuriz. Ahoan beti zigarroa darama. Espioien abenturak izanik, mezu sekretuak, mikrofilmak eta beste isileko agenteak ohikoak ziren.

## Gertalekuak

* Abentura gehienak hirietan ematen dira, generalean hiri anonimoak izanik.
* Basamortua, bereziki Gobikoa. Inguru horretan Anacleto gehienetan egarriak jota dabil, errealitatea eta ispilatzeak nahastuz.
* Mendi garaiak. Askotan, agenteak jakin barik, aszensorea izaten dituzte.

## Beste pertsonaiak

* Anacletoren Nagusia: Gizon lodia, burusoila eta betaurrekoduna, bere status zigarro puru batez markatzen du. Haien arteko harremana ez da ona eta, ondorioz, Anacletorentzat beti lan okerrenak gordetzen ditu. Anacleto sarritan dirua eskatzen dio eta nagusiak ez dio ematen. Hori dela eta, ohikoa da Anacleto nagusiari engainatzen saiatzen ibiltzea. Kritikarien ustez hor gizarte-kritika puntu bat ikus daiteke.
* Marrazoa: Itsasoko abenturetan beti agentearen atzetik dabil hau jan nahian. Dena dela, haien arteko harremana ez da hain txarra, finean norberak bere lan betetzen baitu.
* Vázquez gaiztoa: hau izan daiteke komiki hauen beste alde berritzailea: sarritan egileak berak abenturetan agertzen da, gaiztoaren papera eginez.
* Profesor Boro: beste gaizto bat.

## Estiloa

Marrazki nahiko sinpleak dira, minimalistak, Bruguera etxean oso ohikoak zirenak. Normalean ez ziren luzera handiko abentura, orri osokoa gehienetan. Arrakasta lortu zuenean beste neurrietako komikiak ere agertu ziren.

## Anacleto zineman

* 2010: El gran Vázquez filmean agertu zen. Zuzendaria: Oscar Aibar.
* 2015: Anacleto: Agente secreto filma estrenatu zen. Imanol Ariasek Anacletoren papera egin zuen. Zuzendaria: Javier Ruiz Caldera.

## Erreferentziak

* ↑ Martínez Peñaranda, Enrique (2004). Vázquez (El dibujante y su leyenda). Madril: Ediciones Sinsentido, Sin Palabras bilduma, A saila, 04 zk.. ISBN: 84-95634-49-X. 24.or.
* ↑ Martínez (2004), 48-49. or.

## Kanpo estekak

* Datuak: Q4750683
# Anacapri

Anacapri Italiako udalerri bat da. Napoliko probintzian kokatuta dago, Campania eskualdean. 6.835 biztanle ditu, 6,47 kilometro koadroko azaleran banatuta.

## Mugakideak

Anacaprik honako udalerri hauekin egiten du muga:
Capri

## Kanpo estekak

* Datuak: Q71617
* Multimedia: Anacapri / Q71617
# Anacardium

Anacardium Anacardiaceae familiako landare genero bat da, Amerikako tropikoetan hazten dena.

## Espezieak

* Anacardium amapaense
* Anacardium amilcarianum
* Anacardium brasiliense
* Anacardium caracolii
* Anacardium cassuvium
* Anacardium corymbosum
* Anacardium cuneifolium
* Anacardium curatellaefolium
* Anacardium dubium
* Anacardium encardium
* Anacardium excelsum
* Anacardium fruticosum
* Anacardium giganteum
* Anacardium humile
* Anacardium kuhlmannianum
* Anacardium latifolium
* Anacardium longifolium
* Anacardium mediterraneum
* Anacardium microcarpum
* Anacardium microsepalum
* Anacardium nanum
* Anacardium negrense
* Anacardium occidentale
* Anacardium officinale
* Anacardium officinarum
* Anacardium orientale
* Anacardium othonianum
* Anacardium parvifolium
* Anacardium pumila
* Anacardium pumilum
* Anacardium rhinocarpus
* Anacardium rondonianum
* Anacardium semecarpus
* Anacardium solitarium
* Anacardium spruceanum
* Anacardium subcordatum
* Anacardium subterraneum
* Anacardium sylvestre
* Anacardium tenuifolium

## Kanpo estekak

* Datuak: Q161175
* Multimedia: Anacardium / Q161175
* Espezieak: Anacardium
# Anacleoniceras

Anacleoniceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3727983
# Anaclet Mwumvaneza

Anaclet Mwumvaneza (Murambi, 1956ko abenduaren 4a) ruandar elizgizon katolikoa da, 2016tik aurrera Nyundoko apezpikua dena.

## Bizitza

Anaclet Mwumvaneza Murambin jaio zen 1956an. Lehen mailako ikasketak bertako eskolan egin zituen, 1969tik 1973ra Kabgayiko San Leon apaizgaitegi txikian ikasi zuen, eta 25 urterekin Kabgayiko apaizgaitegi nagusian sartu zen. Horrez gain, Rutongoko eta Nyakibandako apaizgaitegietan ikasi zuen.
1991ko uztailaren 25ean apaiztu zen. 1991tik 1992ra bikario aritu zen Kabuyeko parrokian. 1992an Kigaliko Familia Santuaren elizako parroko izendatu zuten eta bertan aritu zen 2000ra arte. 2000tik 2004ra Unibertsitate Gregoriano Pontifikalean ikasi zuen eta Zuzenbide Kanonikoan doktoretza lortu zuen. 2004an Kicukiroko parroko eta Nyakibandako apaizgaitegiko irakasle izendatu zuten, eta urtebete geroago Kigaliko artxidiozesiako Caritas erakundeko zuzendari. 2013az geroztik, bertan aritu zen idazkari nagusi gisa.
2016ko martxoaren 11n Frantzisko aita santuak Nyundoko apezpiku izendatu zuen. Maiatzaren 21ean Alexis Habiyamberek apezpiku ordenatu zuen Nyundoko katedraletik gertu. Misericordes Sicut Pater leloa hautatu zuen.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Bernardino Giraud kardinala (1767)
* Alessandro Mattei kardinala (1777)
* Pietro Francesco Galleffi kardinala (1819)
* Giacomo Filippo Fransoni kardinala (1822)
* Carlo Sacconi kardinala (1851)
* Edward Henry Howard kardinala (1872)
* Mariano Rampolla del Tindaro kardinala (1882)
* Rafael Merry del Val y Zulueta kardinala (1900)
* Arthur Hinsley kardinala (1926)
* David James Mathew artzapezpikua (1938)
* Laurean Rugambwa kardinala (1952)
* Wenceslas Kalibushi apezpikua (1977)
* Alexis Habiyambere apezpikua (1997)
* Anaclet Mwumvaneza apezpikua

## Erreferentziak

* 1 2 3 4 (Italieraz) «Rinuncia del Vescovo di Nyundo (Rwanda) e nomina del successore» Bollettino Sala Stampa della Santa Sede 2016-03-11 (Noiz kontsultatua: 2024-08-02).
* 1 2 3 (Ingelesez) «Bishop Anaclet Mwumvaneza» Catholic Hierarchy (Noiz kontsultatua: 2024-08-02).
* ↑ (Ingelesez) «Catholic Church in Rwanda» Conférence Episcopale du Rwanda (Noiz kontsultatua: 2024-08-02).

## Kanpo estekak

* Datuak: Q23068431